
PRAEMONENDA. 


Accurata  spuriae  sive  hydrophobiae  sive  rabiei  ca- 
ninae in  hominibus  perscrutatio  vel  maxime  certe 
digna  est,  in  qua  laboris  ac  studii  aliquid  pona- 
tur, quum  eius  cum  vera  commutatio  duplex  in 
arte  medica  exercenda  damnum  attulerit.  Ete- 
nim hoc  errore  factum  est,  ut  vera  rabies,  malo-f 
rum  omnium  multo  terribilissimum  ac  tenacissi- 
mum, insontibus  saepe  cessisse  medicaminibus 
putaretur,  qua  quidem  empirica  felicique,  ut 
existimabant,  cum  successu  adhibita  curandi  me- 
thodo medicos  magis  magisque  oportebat  prohi- 

beri , quominus  rationalem  inquirere  medendi 

huic  infestissimo  morbo  modum  studerent.  Acci- 

* 

lit  vero  saepius,  ut  summa  crudelitate  ii  quoque 
afficerentur  aegroti,  quibus  etiam  sine  ullo  me- 
lici auxilio  salus  contigisset.  Utrique  illi  ut  ali- 
juommodo  subvenirem  obnoxio  eventui,  praeci- 

ir  . . a t ■ • 

puos,  quibus  spuria  rabies  fundatur,  morbos  cau- 
sasque occasionales  in  lucem  proferre  conatus, 

ji 

liagnosin  quoque,  quantum  pro  morbi  historiis, 
juae  mihi  praesto  erant,  licebat,  studui  confor- 
nare.  Ad  hoc  vero  haud  sane  leve  periculum 
Taciendum  auctor  mihi  fuit  ili.  Prof.  Nasse,  qui  me, 
•-juo  melius  opus  procederet,  et  consilio  suo  et 
libris  pro  virili  parte  adiuvit.  Huic  ego  prae- 
reptori meo  spectatissimo  pro  omnibus  in  me  col- 
latis  officiis  summas,  quas  debeo,  gratias  ago,  nec 
lubito  fore  nunquam,  ut  eorum  ulla  apud  me 


deleat  oblivio  memoriam.  Etiam  ili.  Professori 
Naumann  pro  humanitate  et  benignitate,  qua 
fontes  mihi  aliquos  aperuit,  gratum  semper  ani-j 
mum  conservabo. 

Adieci  praeterea  comparationem,  qua  causa- 
rum occasionalium,  prodromorum,  temporis  eru- 
ptionis, ipsius  indiciorum  morbi,  spatii  crisisque 
et  discrimina,  quibus  discederent,  et  similitudi- 
nes, quas  inter  se  vera  rabies  ac  spuria  inirent, 
exposui. 

Neque  tamen  me  praeterit,  nonnulla  in  hoc 
morbo  describendo  deesse  indicia,  quae,  non  re- 
lata, mancam  reddunt  diagnosin.  Illa  vero,  sive 
quod  ipsi  casus  descripti  iis  carebant,  sive  quod 
eorum  scriptores  omittebant,  in  ipsis,  quibus 
utebar,  morbi  historiis  desiderabam,  quum  neque 
pulsus,  neque  urinae,  nec  linguae,  aut  cutis  ulla 


^fit  istic  mentio.  Nec  tamen  in  nostro  malo  quum 
^ apparet  aliquod  veri  signum,  veram  id  rabiem 
■ esse  testatur,  neque,  quum  unum  alterumve  de- 
sest symptoma,  idcirco  nobis  licet,  sitne  spuria 
.illa  rabies,  nec  ne,  dubitare. 

DE  HYDROPHOBIA  SPURIA 
SIVE  RABIE  CANINA  SPURIA 
IN  HOMINIBUS. 


I.  DEFINITIO. 

Sive  hydrophobiam  spuriam , sive  rabiem  caninam  spuriam  tam 
eam  dico  quae,  quum  sponte  in  homine  obveniat,  spontaneae  no- 
men accepit,  quam  illam,  quae,  alios  indicans  morbos,  sympto- 
matica appellatur.  Huius  vero  vel  sponte  vel  symptomatice 
in  hominibus  observatae  rabiei  origo  ac  decursus  a maiore 
minoreve  tum  causae  occasionalis,  tum  eius  morbi,  qui  illam 
comitatur  , pendet  vehementia. 

Ea  deinceps  exsequi  aggrediar , ita  ut  praemissis  prae- 
cipuis , quae  se  socias  praebent  rabiei  spuriae , affectionibus, 
ad  causas , quibus  illa  provenit  , transiturus  sim. 


II.  AFFECTIONES  RABIEM  HYDROPHOBICAM 
COMITANTES. 

Sunt  autem  eae  affectiones,  genere  duplices  ; aut  enim 
longe  prius  habent  in  corpore  sedem  et  locum  , quam  ipsa  ; 

i 

i rabies  spuria  erumpat,  aut  brevi  sunt  ante  morbi  incursum 
exortae.  Primum  de  illis  loquar  affectionibus , de  his  postea. 

A. 

QUAE  MORBUM  NOSTRUM  LONGIUS  ANTEEANT 
AFFECTIONES. 

t.  Typhus  (i.  e.  febris  maculosa}.  Erat  milii  crebra, 
dicit  Hildenbrand , occasio , singularem  observandi  (in  stadio 
^ nervoso)  spasmum  digitorum , musculorum  in  extremitatibus 
; rigoiem  , verum  trismum,  hydrophobiam  aliaque  rabiei  si- 
milia symptomata  i).  Etiam  alii  antea  et  ipse  ill.  Nasse , 

t 

typhum  viderunt  rabiei  caninae  socium. 

2.  Carditis  i Ubi  magno  ingenii  acumine  Kreyssig  by- 
pothesin  a Testa  primum  editam  defendit:  fundari  rabiem 
caninam  cordis  inflammatione  , eo  loco  relatum  legimus : In- 
| flammatio  cordis  aliunde  exorta,  haud  raro  cum  hydrophobia 
coniuncta  est,  ut  in  epidemia  Trecourti.  Quod  si  autem 
memineris , omnino  in  cordis  affectionibus , in  inflammatione 
praesertim , fere  semper  maiorem  minoremve  colli  subesse 
affectionem  morbosam  deglutitionemque  impeditam,  id  quod 
spasticam  plerumque  originem  habet,  interdum  vero  etiam 
inflammatorium  videtur:  quam  arcte  illae  partes  inter  se 
cohaereant,  facillime  intelliges  2).  Certe  non  alienum  est, 
facere  hoc  loco  eius  complicationis  mentionem , quum  hydro- 
phobiam , quam  dicunt , in  carditide  acuta  cum  summa  verae 
1 rabiei  dysphagia  saepissime  esse  commutatam  constet. 


1)  v.  Hildenbrand:  Uefret  fcen  anfledf enbon  2Bieti  181 5. 

@.  100. 

2)  Kreyssig,  Jpev jfvanff)citcti  11.  I.  i5a— j5gt 


3*  Febres  malignae  et  putridae.  In  praesidio  Rocroyensi 
febris  acuta  vigebat  cum  spiritu  difficili , siti  non  explenda 
et  hydrophobia  iuncta.  In  defunctis  cor  plerumque  ulcera- 
tum , nonnunquam  cum  pericardio  connatum  inveniebant  3). 
Ex  hac  autem  observatione,  nempe  aut  ulceratam  cordis  sub- 
stantiam , aut  cum  pericardio  connatam  fuisse  , pariter  atque 
ex  illa  a Kreyssig  nobis  prodita , sequitur , convulsiones  in 
cordis  affectionibus  haud  esse  raras.  Praeterea  Riisen  car- 
ditidem  sub  forma  Choreae  Sti  Viti  vidit  abire  in  mortem  4) ; 
epilepsiam  cordis  affectiones  subsecutam  ostendunt  Auten- 
rieth  5)  , Moli  6) , alii;  denique  in  tribus  quoque  illis  Mor- 
gagnii  casibus  cordis  affectiones  videntur  esse  subiiciendae, 
ubi  bomines,  qui  toto  corpore  sudantes  frigidissimam  bibe- 
rant aquam,  in  rabiem  caninam  inciderunt : Memorat  autor  7) 
hominem  nobilem  et  militem,  quibus  addit  rabiei  caninae 
casum,  quem  eadem  exortum  causa  Gensel  viderit. 

4«  Scarlatina  , morbilli,  variolae  8)  nonnunquam  rabiem 
caninam  spuriam  comitantur. 

5.  Trismus  neonatorum.  In  infantibus  epidemica  ob- 
servata est  rabies  canina.  Schnuchzcr  9)  Turicensis  de  ea 
re  dicit:  «Infantes  hoc  Februario  hydrophobia  sine  ullo  ani- 
malis noxii  morsu  passim  laborare,  medicos  in  hoc  morbo 
investigando  ac  depellendo  multum  sudasse  absque  peroptato 


3)  Trecourt,  Memoires  et  obsei-vilion*. 

4)  Hufel.  lourn.  Iahr.  1828. 

5)  SScrfucf>c  23anb  I.  Zfyl  a.  ©.  3o4- 

6)  Dissertatio  sua  inaugural.  Bonnae,  1823. 

7)  Morgagni  epist.  VIII.  Nr.  3i  et  32. 

8)  lournal  de  Medec.  Ian.  1762.  ^ 

9)  ©ammlung  ber  9Utur  = uab  ^lebtctflgefdjidjft* 


successu. « Kriigelstein  trismum  neonatorum  hic  affuisse  con- 
iicit , quo  affecti  infantes  non  miuus  impares  sunt  bibendo. 
Atque  id  ipsum  evenisse  in  eo  infante  videtur , qui  apud 
Aurelianum  matris  mammam  recusavit.  «Dehinc  Soranus 
memorat  se  infantem  hydrophobum  vidisse  ubera  matris  ex- 
pavescentem i o) « . 

6.  Tetanus  1 1 Apparebat  dies  viginti  post  acceptam 
laesionem  tetanus , maxime  tanquam  trismus  et  opisthotonus  ; 
gutta  quaeque  infusi  chamora.  ac  vel  merae  aquae  summarum 
erat  pharyngis  constrictionum  causa.  Aegrotus  frustra  ad 
devorandum  intentus  ea,  quae  porrecta  erant,  maximam 
partem  respuit,  ita  ut  timore  huius  spasmi  perculsus,  novum 
quemque  infundendi  conatum  reiiceret.  De  Tetani  relatione 
ad  Hydrophobiam  conferantur  ill.  Hurless  12)  et  ili,  a TVal- 
ther  i3). 

7.  Hysteria  : «Hydrophobia  hysterica,  dicit  Lorry  i/J), 
triplici  exemplo  mihi  innotuit,  in  tribus  mulierculis  , quarum 
unica  tantum  occubuit.  Ita  auctum  erat  in  ventriculo  sen- 
tiendi acumen , ut  oblata  quaecunque  respueret  et  vomitu 
reiiceret.  Nata  erat  in  harum  singulis  quasi  spasmodica  hy- 
drophobia». Cfr.  de  hac  Hydroph.  hysterica  Hartog  (Diss. 
de  hysteria  contagiosa,  Erlang.  i8o5),  et  contra  huius  Pa- 
radoxa observationes  ill.  Chr.  Hdrless  , ( in  libr.  suo  su- 
pra cit.). 


10)  Cael.  Aurei,  de  morbis  acutis.  Lib.  3.  cap.  XI. 

11)  Erdmaun  : Hufel.  lourn.  April.  Iakr.  1823. 

12)  UeOer  bia  Sefynnblung  ber  £mibriiuitf) , unb  tn$&efonbere  ufeer 
bie  SEBirffamfett  ber  Datura  Stramon.  gegen  btefelk , bur<$ 
21.  gr-  £arfef$.  g.ranEf.  1809. 

13)  2H>l)<uiMung  aug  ber  praft.  «Dtebicin  unb  Gtyirurgie.  4* 

14)  Lorry  de  Melancholia  pars  I.  pag.  70. 

8.  Diabetes.  Posse  autem  , dicit  Franh  1 5)*  huiusmodi 
virus  aut  in  peculiaribus  rarisque  vitae  conditionibus  aut  in 
febribus  vel  acutis  vel  frigidis  parari , satis  perspicue  appa- 
ret exemplo  supra  memorato  rabiei  ultro  provocatae  ac  tribus 
aliis,  in  quibus  etiam  inter  ipsam  diabetem  horror  fluidi  se 
ostendit.  Itaque  Frank , ut  videtur , ullam  praeter  veneno 
conductam  rabiem  caninam  exstare  negat  ; fieri  autem  vix 
potest  16)  , ut  conditiones  constituamus  , quibus  ita  muten- 
tur humores  nostri , ut  ex  iis  virus  appareat ; qua  de  causa 
illi  quoque  rabiei  homo  subiectus  est , quae  absque  animalis 
cuiusdam  morsu  oritur  , quamque  iam  Caci.  Aurelianus 
pernovit.  — 

B- 

QUOS  MORBUS  NOSTER  BREVI  INTERVALLO 
SEQUATUR  STATUS. 

T.  Hi  sunt  omnino  vel  terror  vel  metus  vel  imagina- 
tio 17).  Insignem  casum  narrat  Grapengiesser  18),  ubi  or- 
tus emetico  oblato  morbus  , venaesectione  instituta , statim 
evanuit. 

2.  Medicus  ille  clarus  Themison,  Methodicorum  caput, 
expositurus , quae  rabie  laboranti  accidissent , impetum  sem- 
per  eius  morbi  dicitur  esse  expertus. 


15)  Frank  Epitome  de  curandis  homin.  morb.  Lib.  5. 

16)  tfrugefltein:  @efdflcf)te  fcer  £unb$routlj , ©otfja  1826.  ©.  245 

17)  Cfr.  Harless  1.  m.  et  apud  eum  Bosquillonii  hypothesis 
de  hydrophobia  ex  sola  imaginationis  et  terroris  vi  oriunda, 
cum  Harlesii  ad  hanc  relatione. 

18)  Hufel.  Iourn.  Iahr.  1827. 

. 

5.  Celeber  quidam  medicus,  postquam  liydrophiibi  pul- 
cum  inquisivit  , in  tantam  extemplo  incidit  tristitiam  , ut  ani- 
mi non  amplius  compos,  mortem  sibi  consciturus  esset  19). 

4.  Hydrophobiis,  Schmidtii  curae  traditus,  revaluit; 
quotannis  vero,  eo  ipso,  quo  antea  morsus  fuerat  tempore 
animus  eius  leviter  turbatus  una  cum  hydrophobia  animad- 
vertebatur 20.) 

5.  Mi!  es,  qui  duci  hydropliobo  ministraverat,  haud 
I multum  abfuit  , quin  imaginatione  perturbatus  , hoc  ipse 

morbo  corriperetur. 

6.  A vehemente  terrore  profectam  vidit  rabiem  cani., 
nam  Felix  Flater  in  puella  21). 

7.  Bellingal  in  India  orientali  rabiem  observavit,  quin 
ulla  fuisset  animadvertenda  causa. 

1 

8.  Raymond  et  Russei  aeque  morbum  viderunt  orientem 
I sine  ulla  perspicua  causa  occasionali  22). 

. 

\ 

III.  DIAGNOSIS. 

I 

Duplicem  igitur  esse  rabiei  caninae  spuriae  in  hominibus 
pausam  occasionalem  exempla  supra  collata  , quibus  etiam 
plura  passim  adiiciam , satis  docent.  Aut  enim  inflamma- 
; tiones,  febres  nervosae,  alii  morbi,  gastricae  1)  plerumque 

| , 

19)  Morgagni  epist.  VIII.  Nr.  3i  et  32. 

30)  Kriigelstein  375 — 376. 

31)  Felix  Plater  obss.  pag.  83. 

32)  Memoires  de  la  societe  de  Med.  1777  — >778- 

l)  jfrugclfieitt  @ 375. 

originis , longius  breviusve  praecedunt , quibus  se  malum 
nostrum  coniungit;  aut  vehementes  illa  sequitur  animi  af- 
fectus. Licet  vero  una  ex  parte  magni  iam  sit , facere  de 
utroque  rabiei  caninae  spuriae  fonte  mentionem , multo  gra- 
vius altera  videbitur  ex  parte,  meminisse,  rabiem,  antea 
illato  canis  morsu  eruptam , non  minus  interdum  apparere 
spuriam.  Etenim  potest  canis  , qui  momordit , aut  omnino 
non  fuisse  , aut  evasisse  demum  post  morsum  rabiosus.  Porro 
animalis  rabidi  venenum  consumptum  potest  esse  saepius 
mordendo , aut  vestibus , quae  morsam  partem  obtegebant , 
detersum  , itaque , quominus  in  vulnus  penetraret , prohibi- 
tum ; denique  natura  non  tam  sunt  proclives  ad  corpus  sa- 
liva venenata  inficiendum  homines,  quam  bestiae,  quum, 
quotiescunquet  homines  simul  et  belluae  a cani  rabido  morsi 
sunt,  multo  canes  facilius  infectos  esse,  quam  homines,  in- 
veniamus. Quare  de  viginti  hominibus , morsu  canino 
affectis  octodecim  vel  undeviginti , etiam  nullo  adhibito  me- 
dicamento integri  evadunt;  eaque  ipsa  causa  est  tot  vanarum 
laudum  in  medicamina  collatarum  ea,  quae  per  se  effectum 
habere  plane  non  possunt  2).  Imo  licet  cum  Parry,  Ribbe  3), 
Hausleutner  4)  aliisque  affirmare , eos  casus , qui , erupta 
vera  rabie  canina , prospero  eventu  gavisi  esse  dicantur , 
pariter  nullam  salivae  venenatae  expertos  infectionem  , 
igiturque  in  spuriae  numero  habendos  esse.  Royston  eo 
loco , ubi  de  rabie  canina  mentio  fit,  a morbus  specificus, 
ait , semper  mortiferus  est , » simulque  profert  casum , ; 
quo , quod  affirmavit , comprobetur , in  omnibus  casi-  j 


2)  5vrugeffletn  3c>2. 

3)  ffiibbe  9Utuvgefd)id)te  ber  §inib$it>itt(h 

4;  Hulcl.  Iouru.  Iahr.  :8u3. 

bus  sanatione  coronatis  simplicem  tantam  fuisse  hydropho- 
biam 5).  Favet  huic  sententiae  excitatus  animus  auctaque 
imaginandi  potestas  eorum,  quibus  accidit,  ut  a suspecto  ac 
vere  rabido  cani  morderentur.  Interea  etiam  constat , omnino 
animalium  morsum  ipsamque  laesionem , tendinosarum  utique 
partium,  quales  in  manu  ac  pede  maxime  sunt,  status  posse 
efficere , verae  rabiei  caninae  saepe  simillimos.  Haec  suffici- 
unt ad  probandum , quam  mihi  iure  fuerit  permissum , ut 
ad  peragendum  propositum  meum  huiusmodi  etiam  casus 
eligerem. 

Post  causas  occasionales  proxime  rabiei  pi’odomi  descri- 
bendi sunt.  Omnino  coenaesthesis  turbatio , aut  hyperaesthe- 
sis , aut  angor  et  metus  de  morsu  accepto  praegredi  consu- 
erunt; absunt  tamen  nonnunquam , ita  ut  repente  appareat 
rabies ; et  multa  quidem  eiusmodi  exempla  in  Hufelandi  Dia- 
rio proferuntur , aliisqae  in  hac  re  versantibus  libris : Cuius- 
dam , qui  rabie  canina  se  conflictari  rebatur  (quem  quidem 
ipse  Hufeland  descripsit  casum)  subito  turbatus  animus  est  6). 
Homo  repente  aegruit  et  vix  praeterita  hora  rabidus  iacebat  7). 
Rarius  etiam  evenit,  ut  prodromi , quos  morbi  sequitur  im- 
petus , nullam  habeant  cum  signorum  succedentium  ve- 
hementia rationem  : ancilla , quae , terrore  perculsa  in  rabiem 
incidebat  spontaneam , nonnullis  ante  morbi  incursum  diebus 
tacita  timidaque  facta  , ipso  etiam  eruptionis  vehementissimae 
die  laboribus  suis  praefuit.  8)  Sed  in  rabie  symptomatica 

5)  Hufcl.  iourn.  iahr.  1811.  £iftor  ©fijje  uber  bte  gorffdjritfe 
ber  9)iebicin  in  Cnglanb- 

6)  Hufel.  Iourn.  Ialir.  1819. 

7)  Hufel.  Iourn.  Iahr.  1819. 

& Hu  'el.  Iourn,  Iahr.  i8aS 

ipsae  praegredientis  morbi  notae  eruptionis  erunt  prodromi: 
adolescens  robustus,  tetanicam  nactus  hallucis  laesione  rabiem, 
primum  molesto  quodam  sensu  in  cervice  musculisque  iis , 
qui  devorando  inserviunt,  angebatur  9). 

Rabiei  igitur  eruptio  unam  alteramve  sequitur  causam 
occasionalem  , eaque  , ut  iam  supra  memoravimus  , aut  con- 
iuncta  cum  prodromis  aut  ab  iis  destituta.  Quando  autem 
erumpat , incertum  est ; modo  mature , quin  etiam  statim 
post  causam  occasionalem  10) , interdum  eodem  die  1 1)  , saepe 
diebus  post  illam  quatuordecim  vel  viginti , quod  quidem 
pronuntiare  per  multa  diarii  illius  licet  exempla  ; modo  eruptio 
sero  fit.  J^ogel  ab  internis  ortam  causis  contendit  12),  quae- 
cunque rabies  post  quatuor  vel  quinque  pluresve  menses, 
vel  adeo  post  XX  — XL  annos  , cuius  rei  a Morgcignio  plu- 
res  casus  enarrantur  i3),  aparuisse  dicatur.  Denique,  qua 
re  vel  maxime  spuria  distinguitur , vehemens  plerumque  et 
citatus  est  symptomatum  decursus : Primus  feminae  illius 

impetus  tantam  ei  vim  iniecit , ut  sex  homines , a quibus 
tenebatur,  huc  et  illuc  iactaret  ity.  Shoolbred  mentionem 
aegroti  in  sanitatem  reducti  facit , in  quo  convulsiones  con- 
tinuae primo  iam  die  habuerint  locum  i5).  In  tanta  igitur 
symptomatum  velocitate  pauca  sunt  de  eorum  inter  rabi- 
em ordine  constituenda ; dum  , quae  initio  impetus  exstant 


9)  Hufel.  Iourn.  Iahr.  181 1. 

10)  Hufel.  Iourn.  Iahr.  1826. 

11)  Hufel.  Iourn.  Iahr.  i8i3. 

12)  R.  A.  Vogel:  Praei,  de  cogn.  et  curand  corp.  hum.  affectionibus’ 

13)  Morgagni  epist.  VIII.  Nr.  21. 
i4l  Hufel.  Iourn.  Iahr.  1823. 

l5)  Hufel,  Iourn.  Iahr.  181 4- 


signa , ab  iis , quae  inter  morbum  explicantur , distingui  fere 
non  possunt ; quare  ordinis  nulla  habita  ratione  ipsa  signa 
enumerabo. 

Primo  loco  sunt  spasmi  , tomici  plerumque , qui  sta- 
tim  ab  initio  morbi  acribus  constant  convulsionibus : ita 
vehementes  feminae  illius  convulsiones  quinis  minutis,  quae 
dicuntur,  redibant  16)  ; simili  vehementia  fuerunt  convulsio- 
nes in  rabie  emetico  exorta  17).  In  spuria  etiam  spasmo 
oesophagi  fit,  ut  et  humida  et  solida  devorari  aegre  aut  nullo 
modo  possint  18).  Quare  hic  interdum  solida  quaeque  non 
minus  taedio  sunt , quam  humida : ita  mulier  illa  Blochiana, 
iracundia  in  rabiem  prolapsa  , ne  solidos  quidem  cibos  pote- 
rat devorare  19).  Rursus  ipsius  aquae  horrorem  in  spu- 
ria deesse  haud  raro  videmus  : poterat  aegrotus , cuius 
Hiifeland  historiam  refert,  bibere  aquam  20).  Alterum  si- 
gnum a spasmis  deducendum  , oris  crebra  conclusio  : 
mulier , de  qua  iam  locutus  sum  , os  habebat  firme  oc- 
clusum. Etsi  vero  spasmi  insolita  apparent  acerbitate  , dis- 
pnoea  tamen  in  morbo  nostro  longe  minor  ac  levior  est. 
Autor  dicit : Spasmi  nimis  mihi  vehementes  visi  sunt , atta- 
men nullas  observavi  suffocationes  21).  Alia  est  nota  medici 
attentione  maxime  digna,  quam  gravissimae  sensorii  pertur- 
bationes nobis  praebent , quae  in  deliria  continua , in  veram 
adeo  maniam  aut  in  perdurantem  perfectamque  animi  alie- 
nationem abeunt:  iam  Asti  dicit,  spontaneum  tantum  mor- 


16)  Hufel.  Iourn.  Iahr.  i8a5. 

17)  Hufel.  Iourn.  Iahr.  1827. 

18)  Fr.  Hoffmann  MeJic.  rat.  system.  Tom.  IV,  pars  III,  p.  448. 

19;  23lod)’g  mebtcinif^e  Q3emerfungen  1774* 

20)  Hufel.  Iourn.  Iahr.  1819. 

21)  Hufel.  Iourn.  Iahr.  i8a3. 

bum  cum  continua  plerumque  mania  coniunctum  esse.  Atque 
eae  quidem  perturbationes  primis  praecipue  morbi  tempori- 
bus incedunt  22).  Aegroti  , qui  Hufelandi  Diario  memora- 
tur, animus  alienatus  ad  posterum  usque  diem  manebat;  viri, 
de  quo  iam  dixi , delirium  fere  nullo  interiecto  lucido  inter- 
vallo quatriduum  perdurabat.  Mason , quem  Thymon  venae 
sectionibus  in  sanitatem  restituit , molestissimis  capitis  dolori- 
bus simulque  continuis  deliriis  nec  interrupta  mentis  aliena- 
tione infestatus  est,  a quibus  malis  non  nisi  pluries  instituta 
venae  sectione  aliquantum  requievit.  Sed  spuria  non  solum 
iis , quae  inter  impetum  apparent , signis  discernitur  , verum 
etiam  iis  , quae  illum  sequuntur.  In  ea  enim  post  impetum 
somnum  saepe  observabant  medici : Mason  et  quarta  liora 

pomeridiana  placide  duas  per  horas  dormiebat,  et  nona  ves- 
pertina 23).  Eodem  modo  etiam,  qui  ab  1 Hiifel.  ipso  descri- 
bitur 24).  Etiam  in  rabie  spontanea  a terrore  profecta  som- 
nus post  impetum  aegrotum  cepit. 

Iam  vero  necesse  est,  ut,  quamdiu  duret  malum  nostrum, 
inquiramus.  Morbus  aut  longe  ducitur,  velut  in  casu  Arnoldino, 
ubi  iam  quinto  post  morsum  die,  aeger  rabie  correptus,  novem 
demum  post  menses  integram  valetudinem  nactus  est  25).  Asti 
omnia  quidem  rabiei  indicia  observavit , sed  morbus  , postquam 
pluribus  traxit  mensibus  , prorsus  evanuit , quum  aegrotus  sibi 
persuasisset,  vere  non  rabidum  fuisse  canem,  a quo  morsum  ac- 
ceperit 26).  Aut  breve  tantum  tempus  morbus  remanet;  an- 


22)  jtvfigelflein  ©•  367. 

23)  jtrugelftein  ©.  35g. 

24)  Hufel.  Iourn.  Iahr.  1819. 

25)  Hufel.  Iourn.  Iahr.  1820. 

26)  5tr»gelftein  6.  3?5. 


cillae  illius  affectio,  parva  facta  interpellatione,  duas  horas 
perdurabat,  postero  mane  revalescentis  illa  gaudebat  valetudi- 
ne 27).  Aut  denique,  quod  interdum  accidit,  rabies  canina 
spuria  fit  recidiva : aegra,  de  qua  illic  sermo  est,  recidit  in 
morbum.  Hilden  28)  similem  refert  historiam  hystericae, 
ut  videtur,  rabiei. 

Postremo  de  crisi  morbi  nostri  quaedam  verba  faciam. 
Iam  vero  somnus  ille , quem  supra  memoravi , criticus , 
quum  aegroti  inde  refecti  ac  recreati  surrexerint.  Alio- 
qui  vomitus , diarrhoeae  crisin  colligebant : apud  aegram , 
cui  Vogelsaug  sanitatem  recuperavit,  multum  muci  vomitu 
emissi  magno  levamento  fuit  29).  Slioolbredi  aegrotus  im- 
mensis biliosis  per  os  et  alvum  deiectionibus,  tanquam  vere 
criticis  revaluisse  videtur  3o);  in  Goedeni  aegro  multa  alvo 
fluente  morbus  in  bonum  versus  est  3i).  In  uno  ex  illis 
casibus  et  somnus  et  vomitus  critici  32). 


IV.  EXHIBENTUR  DISCRIMINA,  QUIBUS  A 
VERA  RABIE  DISTINGUATUR  SPURIA. 

Eundem  hic  sequar  ordinem,  ac  supra.  Potest  emanare 
spuria  variis , ut  iam  in  diagnosi  dixi , causis ; saepe  nullo 
antea  morsu  illato,  quasi  ab  internis  profecta  causis  erumpit, 


27)  Hufel.  lourn.  Jahr.  1827. 

28)  Obss.  chirurg.  Cent.  I.  pag.  65. 

29)  Hufel.  lourn.  Iahr.  181 5. 

30)  Hufel.  lourn.  Iahr.  1 8 1 4* 

31)  Hufel.  lourn.  Iahr.  1818. 

3a)  Hufel.  lourn,  Iahr.  1826. 

i.  e.  singularis  eam  antecedere  morbus  consuevit,  quare  hic 
in  principio  signa  adsunt  ad  totum  corpus  pertinentia.  Con- 
tra ea  vera,  foris  orta,  intus  progreditur,  quippe  quae  uni 
solummodo  fonti , animalis  vel  hominis  vera  rabie  canina  la- 
borantis salivae  venenatae  infectioni  , originem  debeat  suam. 
Unde  facile  apparet,  quam  sit  illa  reprehendenda  consuetudo, 
'Sta  affectas  bestias , simulae  captae  sunt,  statim  trucidandi, 
quum  animalis , quod  momordit , cognitio  magni  sit  ad  me- 
dendum aegroto  momenti.  Captum  potius  observetur  , et 
quum  integra  continuo  valetudine  fruitur , aut  alius  in  eo 
se  morbus  ostendit , multum  id  quidem  et  medico  spei  affert 
et  aegroto  solatii.  Iure  Hausleutner  i) : Inveniemus  verae 
rabiei  caninae  essentialia , et  quae  ab  aliis  morbis  maxime 
eam  distinguunt , signa  semper  eadem , casumque  unum 
quasi  imaginem  alterius  esse , nec  aliis  ullis  discriminibus, 
nisi  quae  ab  aetate , sexu  , constitutione  corporis  , tempera- 
mento , animi  cultura , humanitate  , morum  conditione  du- 
cuntur , a prioribus  casibus  decedere. 

Ut  vero  verae  illa  neganda  non  est  origo,  ita  potest  pro  certo 
affirmari,  in  hac  rabie,  locali  ab  initio  malo,  localia  signa  commu- 
nibus anteire:  «Praepatitur  enim  ca  pars,  ait  Cani.  Aurelianus  2), 
/ quae  morsu  fuerit  vexata , unde  initium  denique  passionem 
sumere  nemo  negat.«  Etiam  Saliiis  Diversus  5)  multum  tri- 
buit ad  veram  rabiem  oriundam  dignoscendam,  huic  passioni 
dolorosae.  Eodem  modo  Boerhave  4) , cuius  haec  verba  sunt : 
Dolet  locus , cui  impressa  contagii  labes  primo  fuit  ; dein 


1)  Hufel.  Iourn.  lahr.  1823. 

2)  Caci.  Aurei,  de  morbis  acutis  cap.  XIV.  L.  III. 

3)  Salius  Diversus  de  affectibus  particularibus  cap.  XIX. 

4)  23uer&a»e  5-  “38. 


■i 


14 


i 

I' 


vagi  per  alia  , maxime  vicina  loca , dolores  ete,  Tanquam 
propriam  deinde  notam  localem  Urban  5)  profert  vesiculas, 
quae  in  vulneris  area  se  ostendant ; Ribbe  parvum  dicit  tu- 
morem e vulneris  veneno  infecti  margine  efferri.  Hirudines 
neque  in  ipso  vulnere , nec  in  eius  proximo  circuitu  ulla 
ratione  sugunt.  Ac  fortasse , ait  Goeden  , ipsius  hirudinum 
suctus  ratio  possit  signum  haberi,  rabidus  utrum  fuerit  ca- 
nis , nec  ne  6). 

Attamen  et  matura  universalium  symptomatum  in 
nostro  malo  apparitio,  et  rarissima  secundum  Richter  7) 
localium  signorum  absentia  in  illo , aliquid  certi  prae- 
bent ad  cognoscendum  utrumque  malum  adiumenti  j etiam 
dubii  spuriae  prodromi  instantem  rabiem  indicantes , qui  aut 
prorsus  carent , aut  exigui  tantum  sunt , aut  denique  morbo 

antecedente  efficiuntur,  aliquantum  valent  ad  diagnosin.  Ali- 

% 

ter  enim  in  vera  , ubi  stadium  melancholicum  morbi  denun- 
tiat eruptionem.  Aegrotus  animo  demisso  ac  tristi , solitu- 
dinis amans,  omnem  hominum  fugit  societatem.  Sunt  vero, 
ut  Goeden  8)  observavit,  et  ipsa  baec  moesta  animi  affectio 
et  somnus , in  quae  tanquam  malum  erumpens  indicantia 
praecipue  advertamus  animum  5 somnus  enim  inquietus  anxiis 
somniis  intermissis,  ex  quo  saepe  convulsionibus  exterretur: 
j Boerhave  similia  in  hoc  stadio  signa  laudat:  Somni  inquieti, 
turbati , terribiles  cum  convulsionibus  et  subsultibus  , inquie- 
tudo assidua , suspiria , tristitia , solitudinis  studium  atque 
his  fere  primus  mali  iucursus  incipit. 


5)  j?ru0cl(tetn  ©•  a6o. 

6)  ©oeten:  Huf.  Iourn.  Iahr.  1816. 

17)  9ticf>ter  : (Jfjirurg.  23i6ltotfy.  23b.  5,  ©.  565. 

8)  Hufel.  Iourn,  Iakr.  1816. 

Vidimus  supra  in  diagnosi  exponenda  rabiem  spuriam 
proxime  sequi  causam  occasionalem ; brevissimo  tamen  post 
morsum  spatio  Saumges  9)  oriri  veram  vidit,  die  tertio, 
Baudot  prima  quidem  post  morsum  nocte  erumpentem 
se  observasse  veram  rabiem  dicit;  «ego  vero,  inquit  hoc  loco 
Kriigelstein  ro),  et  nimis  maturum  et  nimis  serum  rabiei  im- 
petum , ad  aliam  potius  causam , quam  ad  salivam  venena- 
tam referendam  existimo.»  Sic  in  quodam,  quem  Schmidt  11) 
describit , casu , rabiei  vicesimo  demum  post  morsum  anno 
eruptae  impetum  febris  maligna  antecessit.  Ita  historiae 
eruptionis  vel  nimis  acceleratae  vel  nimis  productae  alia 
quoque  ratione  in  dubium  vocari  possunt ; quae  de  hac  re 
sentiat  Vogel , iam  supra  posuimus.  Urban  diem  CLXImum 
habere  ultimum  videtur,  quo  vera  possit  provenire  rabies; 
non  enim  prius , quam  is  praeterisset  dies , dari  sibi  , quod 
pro  venenatae  salivae  insertione  in  suo  ipsius  corpore  facta 
proposcerat , praemium  voluit ; eam  autem  insertionem  in- 
stituerat , ut  probaret , certum  sibi  nec  unquam  fallax  esse 
contra  venenum  illud  antidotum. 

» Ipsa  tandem  eruptione  prosecuta , grave  ad  distinguen- 
dam ab  aliis  affectionibus  rabiem  veram  signum  est  ordo 
symptomatum»  ; haec.  dicit  pluribus  locis  libri  sui  iam  sae- 
pius laudati  Kriigelstein , in  quo  etiam  , ut  in  aliis  de  hac 
re  scriptis,  ordo  ille  enumeratur.  Ego  vero  iam  in  principio 
huius  dissertatiouis  demonstravi , fieri  non  poSse , quin  sin- 
gulae notae  utriusque  morbi  de  ordine  discernantur.  Tenax 


9)  Sauvages : Dissert.  sur  Ia  rage. 

10)  ^vugelftetu  266  — 267. 

11)  Schiaidt  in  Miscellan.  Natur,  eurios.  Dec-  I,  ann,  IX,  obs,  43. 


igitur  propositi , eo  transibo , ut , quemadmodum  singula 
utriusque  mali  inter  se  discrepent  symptomata,  exponam. 

In  rabie  spuria  spasmi  plerumque  toniei,  interdum  etiam 
cum  clonicis  coniuncti ; eorum  utrumque  genus  a vera  alie- 
num , ubi  levis  tantum  tractus  spasmodicus  in  musculis  sub- 
est  12),  sive,  ut  cum  Parry  loquar,  actio  irregularis  mus- 
culorum voluntariorum  i3).  Horror  aquae  aut  alius  cuius- 
dam humoris  in  spuria  exoritur  vehementi  oesophagi  spasmo, 
quocirca  eo  morbo  affecti  haud  raro  solidis  quoque  cibis 
abhorrenl  ; in  vera  autem  ad  Parry  sententiam  nec  pharynx, 
neque  oesophagus  , sed  tracheae  pars  superior  una  cum  aliis 
apparatus  respiratorii  partibus  primaria  afficitur,  itaque  de 
tribus  illis , quos  Parry  observavit  vera  rabie  laborantibus 
duo  solida  haud  difficulter  devorabant  , nullum  experti  con- 
vulsionum oriundarum  sensum.  Quamobrem  convulsiones 
non  deglutitione  tantum  adducuntnr,  verum  etiam  vehementi 
aeris  pressh , ac  solo  humorum  cum  pharynge  attactu,  quum 
nullus  adhuc  factus  esset  eos  demittendi  conatus.  Unde  de- 
nique factum  est , ut  spontanei  convulsionum  incursus  vehe- 
menti  semper  et  singultibus  coniuncta  inciperent  respiratione, 
in  qua  humeri  praeter  modum  sublati  erant  i4)«  Non  minus 
septi  transversi  contractio , qua  , , cum  spasmodicam  efficiat 
colli , glottidis  epiglottidisque  actionem,  vehementissimae  suffo- 
cationes nascuntur,  veram  rabiem  distinguit  a nostra,  quae  Dei 
optimi  gratia  his  terribilibus  ac  fere  mortiferis  viarum  res- 
piratoriarum affectionibus  prorsus  caret.  Richter  aquae  t i mo- 
li , 

12)  jvrugeffiein  355. 

13)  Parry  Cases  of  Tetanus  and  rabies  contagiosa. 

14)  Parry  ektt&afelfcft 

rem  in  rabie  vera  constantississimum  dicit  signum  , ita  ut, 
ubi  illud  abest , eos  casus  in  dubiorum  incertorumque  habeat 
numero  i5)  ; in  spuria  autem  minime  raro  deest,  neque 
etiam  in  ea  est  crebra  urinae  cupiditas , aut  continua  eius 
difficultas  , aut  sanguinis  e vena  emissi  degeneratio,  quae 
omnia  in  vera  rabie  propria  sunt  et  essentialia ; vesiculae 
Marochetti,  quas  dicunt,  ipsae  quoque  in  spuria  desiderantur, 
ac  saepenumero  in  summo  hoc  morbo  abest  salivae  egestio, 
quam  rem  Thymoni , V ogelsangii  aliique  casus  satis  osten- 
dunt. Kriigelstein  vero  in  initio  ac  decursu  morbi  prae  ceteris 
subesse  egestionem  dicit  salivae;  etiam  in  Boerhavi  16)  de- 
scriptione legimus:  «spumae  in  ore  collectio ;«  deinde:  «hia- 
tus oris,  vigiliae  assiduae ; « sed  in  spuria  et  os  occlusum  et 
somnum  vidimus.  Parry  quidem  in  vera  quoque  somnum 
se  dicit  observasse  ; quem  vero  criticum  illic  esse  non  omit- 
tendum est.  Denique  cum  in  spuria  primis  eruptionis  tempori- 
bus sensorium  ita  soleat  esse  magnopere  et  continuo  turba- 
tum, ut  in  veram  maniam,  perfectamque  animi  impotentiam 
abeat,  tum  contra  vera  rabies  his  praecipue,  si  Goedenum  17) 
sequimur.,  excellit  signis,  quod  et  integrum  sit  sensorium  et 
libera  conscientia , quod  deliria  absint , et  inturbatus  maneat 
animus;  quin  etiam,  ut  Mathieu  dicit j multum  is  augeatur 
acumine  ; denique  in  vera  paroxysmum  quemque  sequitur  inter- 
missio, dum  illa  potius,  nullis  interiectis  intervallis,  continua  est. 

Spatium  morbi  . quo  iam  transeo,  in  vero  quidem  va- 
rium est,  etsi  nemo  supra  septimum  diem  vivit,  ac  plerique 
prius  occumbunt  mortem  ; spurium  autem  longius  duci  vidi- 


15)  9tid>ter:  ©pe^elte  S^erapie  S3&-  8. 

16)  Boerhave  §.  1 1 38. 

ij)  Hufel.  Iourn,  Iahr.  1816. 

mus ; ac  licet  hic  quoque  citius  interdum  transeat , ipse  ta- 
men in  bonum  plerumque,  ille  vero  in  peius  convertitur. 
Denique  cavendum  est,  ne  quis  in  rabie  vera  paroxysmum 
putet  esse  morbum  recidivum,  qualis  spuria  solum  esse  consuevit. 

In  fine  crisin  ponam ; quibus  nostrum  exeat  malum, 
iam  supra  in  diagnosi  explicanda  intelleximus,  verae  autem 
. rabiei  crisin,  si  qua  sit,  urina  prosequi  18)  Goeden  dicit. 
Veri  autem  similius  videtur  ac  plerumque  etiam  accidit,  ut 
natura,  morbum  superando  impar,  nullam  prorsus  efficiat 
crisin. 

V.  QUAE  SIT  SPURIAM  INTER  ET  VERAM 
RABIEM  SIMILITUDO. 

Morsus  unius  eiusdemque  canis  utrumque  potest  produ- 
cere morbum  , et  utrum  inhaeserit  venenum,  an,  ubi  non  pe- 
netravit in  vulnus  , sola  imaginatione  vel  metu  ortus  sit  mor- 
bus , eo  difficilius  est  inquirere  , quo  minus  negare  licet , 
posse  ipsum  vulnus  morsu  factum  mutari,  id  quod  ante 
| verae  rabiei  incursum  accidere  solet , causis  prorsus  indiffe- 
i j rentibus.  Excitata  imaginandi  facultas  potest  in  vulnere 
I aut  cicatrice,  etsi  non  inflammationem  et  suppurationem,  ta- 
men dolorem,  pruritum  et  uredinem  proferre,  quae  quo  ma- 
I gis  ea  quaeris  ab  aegroto  , eo  facilius  te  fallunt,  atque,  ut 
| j illas  pro  veris  habeas  molestiis,  perducunt.  Ipse,  dicit  Krii- 
j gelsleia  i),  ante  febris  nervosae  impetum  in  cicatrice  duode- 
cim annorum,  quae  nullam  adhuc  adtulerat  molestiam,  vehe- 

I 

18)  Hufel.  Iouvn.  Iahr.  >823. 

i)  £rugef(Iein  37?.. 

mentem  uredinem  vidi  et  dolores , qui  totum  membrum 
occupabant.  Huc  accedit,  ut,  quod  negari  non  potest,  ra- 
bies in  homine  ultro  profecta  pariter  pro  paegturatque  vera, 
quum  , ut  Maior  dicit , etiam  hominum  spontanea  aut  sym- 
ptomatica rabie  prostiatorum  saliva  contagiosa  sit : Melancho- 
licus quidam,  licet  nullo  morsu  laesus,  in  rabiem  spontaneam 
incidit ; cuius  uxor , saepius  eum  osculata  in  ore , decem  post 
dies  ipsa  quoque  rabie  correpta  est ; his  similia  observabant 
St.  Martin , Ilibbe , Rougemont.  Homo  quidam  ira  inflam- 
matus alterum  momordit , qui  rabidus  inde  factus , diem 
adeo  obiit  supremum  a).  Ad  haec  localia  signa  in  spuria  non- 
nunquam  coenaetliesis  turbata  accedit.  Teneri  homines  ani- 
mo magnaque  praediti  imaginandi  facultate  , plures  inter- 
dum post  annos  vel  aliis  de  causis  vel  imaginatione  decepti, 
dolores  in  vulnere  veterato  sentiunt , simulque  in  moestitiam 
dciecti,  erumpentem  extimescunt  rabiem,  de  qua  modo  sermo- 
nem suscipi  audiverant.  Talem  etiam  malam  animi  affectio- 
nem in  omnibus  reperimus  febribus,  quae  ad  nervosas  maxime 
pertinent , in  ipsa  acri  febri  calarrhali  3).  Tempore  quoque 
eruptionis  similes  inter  se  sunt  ambo  morbi : 

Veram  rabiem  apparere  tertium  inter  et  CLXImum 
post  morsum  diem  vidimus;  fere  aeque  longum  eiuptionis 
tempus  spuriae  dant  multa  exempla  et  in  Hufcl.  diario  et 
alibi  de  hac  re  conscripta.  Id  vero  in  utroque  malo  acce- 
lerari affectibus  animi  potest.  In  Dre  Ilenning  4)  vehementi 
ira  factum  est , ut  citius  subveniret  verae  rabiei  impetus ; 


a)  Pouteau:  Oeuvres. 

3)  ivriiftelfttiu  3j5. 
t[)  HufcL  Iourn,  Ialir.  1799. 

in  femina  illa  summa  ira  atque  indignatio  eodem  modo  spu- 
i i<ie  eruptionem  adiuvit. 

Sunt  etiam  indicia  , quae  tura  inter  spuriam , tum  inter 
veram  rabiem  oculis  uostris  patent  : humoris  cuiusvis  taedium  in 
spuria  quoque  conspicitur,  nec  raro  oesophagi  spasmus,  qui  hic, 
ne  aqua  imbibatur,  impedit,  ab  hydrophobia  verae  rabiei  aegre 
discernitur  , praesertim  quum  et  illic  interdum  sola  humo- 
rum appropinquatione  excitetur  impetus ; pariter  in  spuria 
saepe  spuma  ante  os  colligitur ; in  malo  utroque  latratus  ca- 
ninus mordendique  cupiditas  (cynoliscon).  Quaedam  aegro- 
tans rabie  spontanea  , rauca  canis  instar  latrabat  voce,  saliva 
crassa  et  spumosa , continuo  profluens  , os  insidebat , neque 
ullo  modo  poterant  aegrotae  infundi  potus ; furibunda  eos 
reiecit.  Utrumque  saepe  malum  breve  esse,  iam  exhibui; 
spontaneos  vomitus  eorum,  qui  vera  rabie  laborant,  posse 
cum  criticis  nostri  morbi  confundi , adiiciendum  est. 

Postremo  non  omittendum,  spuriam  rabiem,  etsi  inplerisque 
casibus  methodo  curandi  in  primarium  adhibitae  morbum  cedat, 
nonnunquam  tamen  morte  finiri.  Exempla  , quibus  homines  , 
canum  morsu  in  rabiem  adducti , peribant , canes  ipsi  dum 
integra  gaudent  valetudine , Choisel , Mease , Pcrkinson  alii- 
que in  scriptis  suis  memoriae  tradiderunt. 


5)  Hufel.  Iourn.  Iahr.  i8a3. 

Ego,  Elias  Oppenheim,  fidem  amplectens  Mosaicam,  Bonnae 
die  vigesimo  quinto  Mensis  Februarii  anni  MDCCCV  natus 
sum  , parentibus  Seligmann  Oppenheim  et  Anna  e gente 
Cohen , quos  Dei  optimi  maximi  gratia  adhuc  vivos  veneror. 

Aetate  puerili  primis  hebraicae  germanicaeque  linguae  im- 
butus sum  rudimentis  ; postea  aetate  quatuordecim  annorum,  ur- 
bis patriae  Gymnasium,  quod  sub  rectore  clarissimo  Biedermann 
floret,  adgressus,  per  septem  annos  id  frequentavi,  quibus  prae- 
teritis anno  1826  m.  Maio  almam  Universitatem  Frider. 
Guilelm.  Rhenanam  petii , numeroque  civium  academicorum  a 
Rectore  magnifico  a Schlegel,  Alboque  facult-  medicae  a.  1. 1. 
Decano  spectatissimo  Harless  adscriptus  sum.  Dum  studiis 
per  quinquennium  et  quod  excurrit,  operam  dedi,  hic  officio 
militari  in  cohorte  equitum , nostra  in  urbe  collocata  , per 
tempus  praescriptum  functus  sum. 

Quas  hoc  tempore  audivi  praelectiones,  sunt : 

I.  Philosophicae  : Propertii  elegias  V apud  ili.  a Schle- 
gel ; logicam  apud  ill.  van  Calker ; psycliologiam  apud 
ill.  Brandis  ; physicam  apud  ill.  a Miinchow ; chemiam 
exper  i mentalem  apud  ill.  G.  Bischof ; Botanicam  universalem 
apud  ill.  Nees  ab  Esenbeck  sen.  ; pharmaceuticam  apud  cel* 
Nees  ab  Esenbeck  iun.;  Zoologiam  apud  ill.  Goldfuss  5 mi- 
neralogiam  apud  ill.  Noeggerath. 

II.  Medicae:  Encyclopaediam  et  metliodologiam  artis 

medicae,  pathologiam  generalem  ac  semioticam  ine  docuit  ili. 
Miiller,  osteologiam  et  syndesmologiara  cl.  Weber,  anatomiam 
specialem  ili.  Mayer,  qui  una  cum  cl.  Weber  dissecandorum 
cadaverum  dux  mihi  fuit ; physiologiam  hominis  ili . Mayer  ; 
pathologiam  specialem  , nec  non  hygieinen  et  diaeteticen  ili. 
Harless  ; physiologiam  hominis  et  comparatam,  therapiam  ge- 
neralem et  specialem,  informationesque  in  clinico  propaedeu- 
tico  ili . Nasse;  artem  obstetriciam  cel.  Kilian  ; pharmacologiam, 
artem  formulas  concinnandi  medicas , medicinam  forensem 
ill.  E.  BischofF,  eundemque  epizoota  tractantem  audivi:  pa- 
thologiam et  therapiam  chirurgicam , doctrinam  de  fracturis 
et  luxationibus  ossium  et  de  fasciis  et  deligationibus  appli- 
candis , oplithalmiatricen  , doctrinam  operationum  chirurgica- 
rum atque  'instrumentorum  apparatum  ad  illas  perficiendas 
idoneorum  ill.  a Walther  ; morbos  muliebres  ill.  Naumann ; 
deinde  in  exercitationibus  clinicis  et  policlinicis  medicis  per 
tria  semestria  ducem  habui  ill.  Nasse ; in  clinico  et  policli- 
nico  chirurgico  ct  ophlhalmiatrico  per  unum  semestre  aus- 
cultanti mihi , per  duo  practicanti  a Walther  dux  fuit  ; in 
exercitationibus  obstetriciis  clinicis  per  duo  semestria  mode- 
rator mihi  fuit  cel.  lvilian ; denique  audivi  etiam  morbo- 
rum cordis  expositionem  et  repetitorium  chirurgiae  apud 
exp.  Albers. 

Quibus  praeceptoribus  gratias  ago  maximas,  nec  unquam 
erga  eos  animum  habere  gratissimum  desinam.  — 


THESES 


Erysipelas 

I. 

exanthematum  numero  habendum. 


II. 

Rabies  canina  vera  in  hominibus  sanabilis  non  est . 

III. 

Convulsiones  in  cordis  affectionibus  haud  rarae . 

IV. 

Rabies  canina  spuria , ab  internis  profecta  causis  , erumpit; 
contra  vera , foris  orta  , intus  progreditur. 

V. 

Inter  paraplegiam  cerebralem  atque  eam , quae  a medulla 
spinali  profecta  est , novimus  discrimen. 

VI. 

Llrum  haemorrhagia  inter  partum  uterina  placentam  partia- 
tim  solutam  secuta  sit , an  placentam  praeviam , sae- 
pissime intelligere  nequimus. 

VII. 

In  prinus  graviditatis  uterinae  mensibus  externa  exploratio 
constituit  diagnosin , non  interna. 

VIII. 

Regimen  atque  diaeta  plurimum  valent  ad  morborum  medelam, 

IX. 

Medicamentorum  contraindicationes  multo  pluris  sunt , quam 
indicationes. 


